CELEX: 32022R0225
Language: mt
Date: 2022-02-17 00:00:00
Title: Regolament tal-Kunsill (UE) 2022/225 tas-17 ta’ Frar 2022 li jemenda r-Regolament (KE) Nru 314/2004 dwar miżuri restrittivi fid-dawl tas-sitwazzjoni fiż-Żimbabwe

18.2.2022   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 38/1
               
            
         REGOLAMENT TAL-KUNSILL (UE) 2022/225
         tas-17 ta’ Frar 2022
         li jemenda r-Regolament (KE) Nru 314/2004 dwar miżuri restrittivi fid-dawl tas-sitwazzjoni fiż-Żimbabwe
         IL-KUNSILL TAL-UNJONI EWROPEA,
         Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 215 tiegħu,
         Wara li kkunsidra d-Deċiżjoni tal-Kunsill (PESK) 2022/227 tas-17 ta’ Frar 2022 li temenda d-Deċiżjoni 2011/101/PESK dwar miżuri restrittivi fid-dawl tas-sitwazzjoni fiż-Żimbabwe (1),
         Wara li kkunsidra l-proposta konġunta mir-Rappreżentant Għoli tal-Unjoni għall-Affarijiet Barranin u l-Politika ta’ Sigurtà u l-Kummissjoni Ewropea,
         Billi:
         
                     (1)
                  
                  
                     Ir-Regolament tal-Kunsill (KE) Nru 314/2004 (2) jagħti effett lil diversi miżuri previsti fid-Deċiżjoni tal-Kunsill 2011/101/PESK (3), inkluż l-iffriżar ta’ fondi u riżorsi ekonomiċi ta’ persuni u entitajiet indikati fid-dawl tas-sitwazzjoni fiż-Żimbabwe.
                  
               
                     (2)
                  
                  
                     Fis-17 ta’ Frar 2022, il-Kunsill adotta d-Deċiżjoni (PESK) 2022/227, li temenda l-Artikolu 10 tad-Deċiżjoni 2011/101/PESK, li tneħħi tliet persuni mil-lista ta’ persuni u entitajiet soġġetti għal miżuri restrittivi kif stabbilit fl-Anness I għad-Deċiżjoni 2011/101/PESK u li tħassar l-Anness II għad-Deċiżjoni 2011/101/PESK li fih il-lista ta’ persuni u entitajiet li għalihom il-miżuri restrittivi huma sospiżi.
                  
               
                     (3)
                  
                  
                     Fis-17 ta’ Frar 2022, ir-Regolament ta’ Implimentazzjoni tal-Kummissjoni (UE) 2022/226 (4) emenda l-Anness III għar-Regolament (KE) Nru 314/2004 skont dan.
                  
               
                     (4)
                  
                  
                     Għaldaqstant, hemm bżonn ta’ azzjoni regolatorja fil-livell tal-Unjoni biex jingħata effett lid-Deċiżjoni (PESK) 2022/227, partikolarment bil-għan li tiġi żgurata l-applikazzjoni uniformi tagħha mill-operaturi ekonomiċi fl-Istati Membri kollha.
                  
               
                     (5)
                  
                  
                     Għalhekk, jenħtieġ li r-Regolament (KE) Nru 314/2004 jiġi emendat skont dan,
                  
               ADOTTA DAN IR-REGOLAMENT:
         
            Artikolu 1
            Ir-Regolament (KE) Nru 314/2004 huwa emendat kif ġej:
            
                        (1)
                     
                     
                        fl-Artikolu 6, jitħassar il-paragrafu 4;
                     
                  
                        (2)
                     
                     
                        l-Anness IV jitħassar.
                     
                  
         
            Artikolu 2
            Dan ir-Regolament għandu jidħol fis-seħħ fil-jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, is-17 ta’ Frar 2022.
            
               
                  Għall-Kunsill
               
               
                  Il-President
               
               J.-Y. LE DRIAN
            
         
         
            (1)  Ara l-paġna 5 ta’ dan il-Ġurnal Uffiċjali.
         
            (2)  Ir-Regolament tal-Kunsill (KE) Nru 314/2004 tad-19 ta’ Frar 2004 dwar miżuri restrittivi fid-dawl tas-sitwazzjoni fiż-Żimbabwe (ĠU L 55, 24.2.2004, p. 1).
         
            (3)  Id-Deċiżjoni tal-Kunsill 2011/101/PESK tal-15 ta’ Frar 2011 dwar miżuri restrittivi fid-dawl tas-sitwazzjoni fiż-Żimbabwe (ĠU L 42, 16.2.2011, p. 6).
         
            (4)  Ara l-paġna 3 ta’ dan il-Ġurnal Uffiċjali.